TussirexJunior- vlhký kašeľ
Dobrý deň, prosím Vás, je Tussirex Junior vhodný pre 2r dcérku, ak už aj vykasliava?Ďakujem.
Dobrý deň,
ďakujeme za Vašu otázku.
TUSSIREX junior sirup pokrýva zapálenú sliznicu hltana a tým ju upokojí. Slizové látky tvoria fyzickú ochrannú vrstvu, ktorá chráni pred cudzími telesami čím prináša úľavu od suchého dráždivého kašľa a umožňuje zotavenie sliznice. Jeho použitie je vhodné na upokojenie pri obidvoch druhoch kašľa. Hlien sa z dýchacích ciest však dostáva von pomocou kašľa, ktorý je charakterizovaný ako obranný mechanizmus organizmu. Je to jediná a základna cesta ako odstrániť hlien z dýchacích ciest. Jednou z možností ako podporiť vykašliavanie je užívanie liekov zo skupiny mukolytiká a expektoranciá. Medzi takéto lieky patria rastlinné sirupy s obsahom
brečtanu
, prípadne lieky s obsahom synteticky získaných liečiv -
ambroxolu
, alebo
acetylcyteínu
. Ak by Vašu dcéru dráždilo na kašeľ, je možné liek Tussirex junior podávať v kombinácii s niektorým z uvedených liekov práve pre jeho upokojujúce účinky na sliznicu dýchacích ciest, najmä večer pred spaním.
Prajem pekný zvyšok dňa.
S pozdravom
PharmDr. Veronika Kiabová